Document ID: 32000R1578

Komisjoni määrus (EÜ) nr 1578/2000,
19. juuli 2000,
millega kohaldatakse nõukogu määrust (EÜ) nr 577/98 (tööjõu valikvaatluse korraldamise kohta ühenduses) tööaja pikkust ja korraldust käsitlevate 2001. aasta lisaküsimustike spetsifikatsioonide osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, [1] viimati muudetud komisjoni määrusega (EÜ) nr 1575/2000, [2] eriti selle artikli 4 lõiget 2,
ning arvestades järgmist:
(1) Vastavalt määruse (EÜ) nr 577/98 artikli 4 lõikele 2 koostatakse lisaküsimustikuga kogutavate andmete üksikasjalik loend vähemalt 12 kuud enne selle küsimustiku kohase vaatlusperioodi algust.
(2) Komisjon vajab tööjõusuuniste jälgimiseks struktuurilist statistikat paindliku tööajakorralduse ja töölepingu liikide kohta.
(3) Käesoleva määrusega ettenähtud meetmed on kooskõlas nõukogu otsusega 89/382/EMÜ, Euratom [3] loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Aastal 2001 lisaküsimustikuga kogutavate andmete üksikasjalik loend on esitatud käesoleva määruse lisas.
Artikkel 2
Käesolev määrus jõustub kahekümnendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. juuli 2000

Labels: 9
19